TAHI MANCUNG
Buhan kakanakan SMA ni tahu saurang ganal-ganal awak banyak nang ganal pada gurunya maka lawan mamacalnya. Kabalujuran hari Sabtu hari pasar, jadi buhan kalas 3 ni mambulusan ka pasar sakalasan. Kada lawas guru Numan masuk ka kalas handak maajar, bila diitihi kadada saikung-ikung urangnya. “Nah” jar guru Numan, “Mambulusan kakanakan ni, awas ha kaina bila datangan ku satrap barataan.”
Imbah istirahat kadua masukan ai kanakan kalas 3 ti, lalu masuk ai pulang guru Numan ni sambil marangut muha, padahal dasar parangutan jua pang. Lalu bamamai ai guru Numan ni maka lawan tatangannya, “Buhanmu ngini bila hari pasar pasti mambulusan, kapasaran” ranai an buhan muritnya. “Bapa tadi masuk ka kalas ngini kadada saikung-ikung.” Rupanya guru Numan ni kada sadar pada di atas mija ada tahi mancung, jadi pas bamamai sambil manunjuk ka atas mija kada sadar tajapai tahi mancung. Jadi marasa asa basah tangan lawan malihat ka mija pina linak, handak mincum jari langsung asa supan lalu babamai pulang guru Numan ni sambil manunjuk jari tangan ka kanan lawan ka kiri, sambil mahingut iya kah kadakah tahi mancung. Lalu baucap ai dalam hati, “Han jar ku ti tahi mancung jua ai.”
bjn_Latn bjn_Latn bjn_Latn